Alexander Episcopus servus servorum Dei, dilecto filio ... Abbati Insulæ-Barbaræ Lugduni dioecesis, salutem  apostolicam benedictionem. Gravem nobis dilecti filii Abbas  Conventus monasterii Trenorchiensis, Ordinis S. Benedicti, ad Romanam Ecclesiam nullo medio pertinentis, Cabilonensis dioecesis, quærimoniam destinarunt, quòd cum temporalis jurisdictio  dominium villæ loci ejusdem, ad ipsos  idem monasterium solum pertineat,  habitatores villæ ipsius sint homines eorumdem nonnulli hominum ipsorum interdùm alicui Baroni, vel alii nobili homagium seu fidelitatem faciunt, ab eorum jurisdictione se per hoc subducere intendentes:  cùm super consuetis  debitis servitiis requiruntur ab ipsis, iidem se esse de prædictorum Baronis vel nobilis juridictione, per excogitatam malitiam asserentes, eis hujusmodi servitia exhibere, ac eorum parere judiciis contradicunt, quamquam in eadem villa moram trahentes bona teneant  possideant supradicta, in eorumdem Abbatis,  conventus,  monasterii, præjudicium  gravamen; propter quod de ipsius juridictionis  dominii amissione non modicum periculum monasterio imminet supradicto. Cùm igitur nos quibus Ecclesiarum cura  sollicitudo incumbit, in perversos ibi fortiùs debeamus insurgere, ubi contrà eos illorum perversitas periculosiùs exardescit, discretioni tuæ per apostolica scripta mandamus, quatenùs si est ita, dictos homines qui talia facere præsumpserunt, ut à villâ ipsâ recedant, in ea de cætero minimè moraturi, dimissis illis quæ à monasterio ipso tenent, monitione præmissâ, per te vel per alium sicut justum fuerit, appellatione remotâ, compellas. In illos autem homines villæ prædictæ, qui talia deinceps facere præsumpserint,  in illum vel illos Barones, aut alios nobiles qui homines ipsos ad homagium taliter receperint in monasterii præjudicium memorati, si à te super hoc diligenter admoniti non destiterint, sententiam excommunicationis promulges, quam in locis quibus expedire videris, publices vel facias publicari. Datum Laterani X. Kalendas Februarii, pontificatûs nostri anno tertio. In plumbo, ALEXANDER Papa IIII.